ടോക്യോ ഒളിമ്ബിക്സ്: പുരുഷ ഹോക്കിയില് ഇന്ത്യക്ക് തകര്പ്പന് ജയം പൂള് എയില് നടന്ന മത്സരത്തില് ഒന്നിനെതിരെ മൂന്ന് ഗോളുകള്ക്കാണ് ഇന്ത്യ വിജയിച്ചത് ടോക്യോ: ടോക്യോ ഒളിമ്ബിക്സ് പുരുഷ ഹോക്കിയില് ഇന്ത്യക്ക് തകര്പ്പന് ജയം. നിലവിലെ ഒളിമ്ബിക്സ് ജേതാക്കളും ലോക നാലാം നമ്ബര് ടീമുമായ അര്ജന്്റീനയെയാണ് ഇന്ത്യ കീഴടക്കിയത്. പൂള് എയില് നടന്ന മത്സരത്തില് ഒന്നിനെതിരെ മൂന്ന് ഗോളുകള്ക്കാണ് ഇന്ത്യ വിജയിച്ചത്. വരുണ് കുമാര്, വിവേക് സാഗര്, ഹര്മന്പ്രീത് സിംഗ് എന്നിവര് ഇന്ത്യക്കായി സ്കോര്ഷീറ്റില് ഇടം നേടിയപ്പോള് മായോ കസെല്ല അര്ജന്്റീനയുടെ ആശ്വാസ ഗോള് നേടി. ജയത്തോടെ ഇന്ത്യ ക്വാര്ട്ടര് ഫൈനലില് പ്രവേശിച്ചു. പൂള് എയില് മൂന്ന് ജയവും ഒരു തോല്വിയും സഹിതം 9 പോയിന്്റാണ് ഇന്ത്യക്കുള്ളത്. നാല് മത്സരങ്ങളും വിജയിച്ച ഓസ്ട്രേലിയക്ക് പിന്നില് രണ്ടാം സ്ഥാനക്കാരായാണ് ഇന്ത്യയുടെ ഫൈനല് പ്രവേശനം. ഇരു ടീമുകളും കൊണ്ടും കൊടുത്തും മുന്നേറിയ മത്സരത്തിന്്റെ 43ആം മിനിട്ടിലാണ് ആദ്യ ഗോള് പിറക്കുന്നത്. പെനല്റ്റി കോര്ണറില് നിന്ന് വരുണ് കുമാര് നേടിയ ഗോളില് ഇന്ത്യ മത്സരത്തില് ആദ്യമായി ലീഡെടുത്തു. എന്നാല്, അഞ്ച് മിനിട്ടുകള്ക്ക് ശേഷം അര്ജന്്റീന തിരിച്ചടിച്ചു. പെനല്റ്റി കോര്ണര് മായോ കസെല്ല ഗോളാക്കിയപ്പോള് സ്കോര് 11. കളി അവസാനിക്കാന് മൂന്ന് മിനിട്ട് ബാക്കിയുള്ളപ്പോള് ഇന്ത്യ ലീഡ് തിരിച്ചുപിടിച്ചു. ദില്പ്രീത് സിംഗിന്്റെ പാസില് നിന്ന് വിവേക് സാഗറാണ് ഗോള് നേടിയത്. 59ആം മിനിട്ടില് ഇന്ത്യ മൂന്നാം ഗോളും നേടി. പെനല്റ്റി കോര്ണറില് നിന്ന് ഹര്മന്പ്രീത് സിംഗ് അര്ജന്്റൈന് വല തുളച്ചതോടെ ഇന്ത്യ തകര്പ്പന് ജയവും ക്വാര്ട്ടര് ബെര്ത്തും ഉറപ്പിച്ചു.